section_heading: Elektronička oprema
paragraph_text: Za motrenje zračnog prostora služio je 2D radar Lockheed Martin AN/SPS-40E koji je radio u B opsegu uz instrumentalni domet do 360 km, a njegova se antena nalazila na vrhu glavnog jarbola. Na postolju ispred nje bila je smještena znatno manja antena radara za motrenje morske površine Raytheon AN/SPS-10F koji je djelovala u G opsegu s dometom od oko 60 km. Na platformi u podnožju jarbola je bila antena navigacijskog radara Raytheon AN/SPS-64(V)9 sustava ARPA što je radilo u I opsegu uz domet 118,5 km. Za prikaz radarske slike, uz ostale, rabili su se i ponavljači tipa AN/ASPA-25G i AN/SPA-50G.